Se creye que a resistencia a la sonorización ye por substracto basco-aquitán y que a sonorización ye por influencia d'o substracto linguistico celta present en muitas zonas d'Europa Occidental. En os anyos 70 y 80 bell autor afirmó que a conservación d'as xordas intervocalicas estió un caracter chenuíno de l'aragonés y antigament caracteristico de tot l'Alto Aragón dende a on s'estendilló ta Tierra Plana. Manimenos l'analís d'os elementos de romanz navarro-aragonés os textos latins, l'aragonés residual de zonas castellanizadas, os toponimos y microtoponimos presents en a scripta aragonesa, fragmentos de charradas de reis y nobles en aragonés en meyo de textos medievals catalans y a simpla existencia dende siempre de parlas de transición con as luengas vicinas que sonorizan fan que no se pueda sostener este punto de vista.